Mar 23,2016
వాహ్‌.. విటారా బ్రెజ్జా
ముంబయి: మారుతీ సుజుకీ ఇండియా (ఎంఎస్‌ఐ) సంస్థ కొత్తగా మార్కెట్లోకి ఆవిష్కరించిన 'విటారా బ్రెజ్జా'కు వినియోగదారుల నుంచి మంచి ఆదరణ లభిస్తోంది. ఈ వాహన ఆవిష్కరణ జరిగిన కేవలం పక్షం రోజులలోనే దాదాపు దేశ వ్యాప్తంగా 20,000 బుకింగ్‌లు లభించినట్లు ఎంఎస్‌ఐ వెల్లడించింది. ఈ సరికొత్త వాహనాల డెలివరీ శుక్రవారం నుంచి ప్రారంభం కానున్నాయి. విటారా బ్రెజ్జా గురించి దాదాపు 70,000 మంది వాకబు చేశారనీ.. ఇప్పటి వరకు 20,000 బుకింగ్‌లు లభించినట్లుగా సంస్థ ఒక ప్రకటనలో తెలిపింది. ఈ నెల 8న ఆవిష్కరించిన ఈ కారు ప్రారంభ ధరను కంపెనీ రూ.6.99 లక్షల నుంచి రూ.9.68 లక్షలుగా (ఎక్స్‌షోరూమ్‌, న్యూఢిల్లీ) కంపెనీ నిర్ణయించింది. కేవలం డీజిల్‌ వేరియెంట్‌లోనే లభించే ఈ వాహనం తయారీకి గాను సంస్థ దాదాపు రూ.860 కోట్ల ఖర్చ చేసినట్లు కంపెనీ వర్గాలు తెలిపాయి.
మీ స్నేహితులకు రికమెండ్ చెయ్యండి